  Анжелика Тихонова корреспондент 13-тӥ толсурлы Удмуртиын коронавирус инфекциен черлан 205 выль учыръёсты пусйизы. Со сярысь элькунысь оперативной штаб ивортӥз. Выль черламъёс пӧлын Ижкарын 86 улӥсьёс, Глазкарын – 21, Дэри ёосын – 19, Яр ёросын – 13, Балезино ёросын – 11, Можгаын, Каракулино ёросын – быдэн укмыс, Эгра ёросын – тямыс, Кез, Юкаменск ёросъёсын – быдэн куать, Глаз ёросын – вить, Сарапулын, Можга ёросын – быдэн куинь, Пичи Пурга, Камбарка ёросъёсын – быдэн кык, Якшур-Бӧдья, Алнаш ёросъёсын – быдэн одӥг. 158 адями висёнэз вормиз Туннэ нуналлы Удмуртиын выль коронавирус инфекциен черлан 16 сюрс 36 учыр лабораториосын зэматэмын. 12 сюрс 541 адями йӧназ, 268 мурт кулӥз. Та дыре 185 висисьёслэн тазалыксы секыт лыдъяське. Оглом элькунын коронавируслы 686 сюрс 748 эскеронъёс ортчытӥзы, берло нуналэ – 3 сюрс 455.  Тегъёс: Тазалык Ижкар висён Удмуртия коронавирус  